সমকালীন বিশ্বশিল্পকলার পরিক্রমায় বাংলাদেশে আসা উল্লেখযোগ্য দেশ ও তার শিল্পকর্মগুলোকে আলোচনায় আনা যায় বিভিন্নভাবে বিভক্ত করে। এক দেখাতে প্রদর্শনীর কাজগুলো দেখতে গেলে বেশি চোখে পড়বে চিত্রকর্ম। যেমন, অস্ট্রেলিয়ার এডওয়ার্ড গ্রাহাম বোথার ‘গ্রম্নপিজম’ ও ‘ফুল সার্কেল’ শিল্পকর্ম। ছবিতে অসংখ্য মানুষের সারি বারবার ব্যবহৃত হয়েছে। অস্ট্রেলিয়ার মানুষের বিচিত্র জনগোষ্ঠী, বিচিত্র জীবন-বৈশিষ্ট্য ও প্রবণতা তাদের শিল্পকর্মে উঠে এসেছে। অস্ট্রিয়ার শিল্পী ইবা চৌং ফাক্স ক্যানভাসে তেলরঙে কালো রঙের রেখায় ‘ইকুয়েশন’ শিরোনামের কাজ করেছেন। রেখাগুলো একটি অন্যটির সঙ্গে সম্পর্কিত।